РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 19

от заседание на Комисия ”Професионална квалификация и 
информационни технологии”,
проведено на  28.06.2017 г.

Днес,  28.06.2017 г. /сряда/ от 10,30 часа се проведе заседание на комисия “Професионална квалификация и информационни технологии”, в състав:

         ПРЕДСЕДАТЕЛ: Румен Георгиев 
                  ЧЛЕНОВЕ: Даниела Костова	          
                                                   Елка Атанасова - отсъства
Юлиана Колева 
        Галина Карагьозова 
        Мария Кузманова - отсъства

На заседанието присъстваха експертните сътрудници към комисията: инж. Валери Михайлов – директор на дирекция „ИТСС”, АВСС, инж. Мирослава Чирпъкова – началник отдел „ИООСВ“, АВСС.

1.ОТНОСНО: Решение на Пленума на Висшия съдебен съвет по протокол № 20/22.06.2017 г., т. 31 относно предложение от делегацията на Кралство Нидерландия за участие на държавите членки на Европейския съюз в проект e-Evidence for JUST-EJU-AGG-2016.

По предложение на Румен Георгиев и Юлиана Колева – членове на КПКИТ и на Прокурорската колегия на ВСС

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :
1.1. Да се сформира работна група с участието на представители на дирекция ИОТ в АГП, Прокуратурата на Република България и Министерството на правосъдието, която съвместно с експерти от отдел „Европейски и международни програми и проекти” и дирекция „ИТСС” в АВСС да подготви изискуемите документи и информация относно участието на Република България, като партньор в проект e-Evidence for JUST-EJU-AGG-2016.
1.2. Членовете на КПКИТ от Прокурорската колегия на ВСС да информират колегията с оглед възможността за определяне на Прокуратурата на Република България като компетентна институция по проект e-Evidence for JUST-EJU-AGG-2016, за изпълнение на решението на Пленума на ВСС от 22.06.2017 г.
1.3. Възлага на отдел „ЕМПП” в АВСС да координира дейността във връзка с  участието на България в проект e-Evidence for JUST-EJU-AGG-2016.

Предложението да се внесе на заседанието на Прокурорската колегия на ВСС, което ще се проведе на 28.06.2017 г., като допълнителна точка.

2.ОТНОСНО: Решение на Комисия по правни и институционални въпроси по протокол № 21/19.06.2017 г., т. 2 относно писмо от Министерство на правосъдието (МП) с искане за предоставяне на отчет за първото полугодие на 2017 г. по изпълнението на целите на Актуализираната стратегия за продължаване на реформата в съдебната система и на мерките по Плана за действие за 2017 г. за изпълнение на препоръките от доклада на Европейската комисия (ЕК) в рамките на Механизма за сътрудничество и оценка (МСО), в срок до 27.06.2017 г.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

2.1.  Съгласно Плана за действие за 2017 г. за изпълнение на препоръките от доклада на Европейската комисия (ЕК) в рамките на Механизма за сътрудничество и оценка (МСО) от януарския доклад, няма включени препоръки и мерки от компетентност на КПКИТ.
2.2. Предоставя обобщена информация по изпълнение на Мярка 1.1.2 „Пряк избор на членовете на професионалната квота във ВСС, провеждан на съответните общи събрания при гарантирана тайна на вот” за първите 6 месеца на 2017 г. за изпълнение на мерките по Пътната карта за изпълнение на Актуализираната стратегия за продължаване на реформата в съдебната система на дирекция „Международна дейност” в АВСС за обобщаване и внасяне за разглеждане в следващото редовно заседание на Пленума на ВСС.

3.ОТНОСНО: Решение на Комисия по правни и институционални въпроси по протокол № 21/19.06.2017 г., т. 3 относно писмо от Министерство на правосъдието (МП) с искане за предоставяне на становище по проекта на Пътна карта по Мярка 13 от Плана за действие за 2017 г. за изпълнение на препоръките от Независимия анализ на структурния и функционален модел на Прокуратурата и анализа за нейната независимост.

КОМИСИЯ "ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ"
Р Е Ш И :

3.1. Съгласно проекта на Пътна карта по Мярка 13 от Плана за действие за 2017 г. за изпълнение на препоръките от Независимия анализ на структурния и функционален модел на Прокуратурата и анализа за нейната независимост, комисия КПКИТ няма предложения за изменения на предложената мярка.
3.2. Изпраща решението на комисията на дирекция „Международна дейност” в АВСС за обобщаване и внасяне за разглеждане в следващото редовно заседание на Пленума на ВСС.

ДОПЪЛНИТЕЛНИ:

 4.ОТНОСНО: Информация в изпълнение на решение на КПКИТ по протокол № 17/14.06.2017 г. относно наличието и основанието за интегриране на системите за управление на съдебните дела на софтуерна система „Doc Atteststion – Удостоверител на документи” разработена от „Бисофт” ЕООД в съдилищата.

КОМИСИЯ "ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ"
Р Е Ш И :

4.1. Да се изпрати окръжно писмо до съдилищата в Република България с препоръка да се въздържат от внедряване на допълнителен софтуер, който дублира работата на Единния електронен портал за електронно правосъдие, на Европейския механизъм за призоваване, както и на системи разработени по европейски и международни проекти, за които ВСС е отговорна институция и дублирането им би могло да доведе до налагане на санкции за Българската съдебна система.

5.ОТНОСНО: Решение на комисия „Съдебна карта, натовареност и съдебна статистика” към СК на ВСС по протокол № 20/19.06.2017 г. относно писмо от системния администратор на Районен съд гр. Димитровград във връзка със системата за случайно разпределение на делата.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

5.1. Препраща писмото от системния администратор на Районен съд гр. Димитровград на „Смарт системс 2010"  ЕООД - разработчик на система за случайно разпределение на делата за отговор на поставените въпроси, който да бъде предоставен на вниманието на комисията.

ПРЕДСЕДАТЕЛ
НА КОМИСИЯТА: /п/
		РУМЕН ГЕОРГИЕВ